  Туспуктэм: t.me/yaroslav_semenov Майя Бывальцева 28-тӥ южтолэзе потон уе Эгра ёросын М-7 «Волга» федерал сюреслэн куашкам люкетаз ву кошкон гумы понӥзы ни. Со сярысь Удмуртиысь кивалтэтлэн тӧроез Ярослав Семёнов мерлыко вотэсъёсысь бамаз ивортӥз. «Упродор «Прикамье» ивортэмъя, кылем уйин ву кошкон гумы понӥзы, гудэм интыез вылысь согыны кутскизы. Али улӥ сӥзэ лэсьто. Собере сюресчиос вылӥ сӥзэ вӧлддыны кутскозы Ярослав Семёнов, Удмуртиысь кивалтэтлэн тӧроез Материалъёс, техника но ужасьёс объектын тырмыт, пусйиз Ярослав Семёнов. Тодэ вайытом, Эгра ёросысь Тыло гуртын федерал сюреслэн люкетэз 27-тӥ южтолэзе куашказ. Тупатъян ужъёсты кык-куинь нуналскын быдэстозы шуыса веразы.  Тегъёс: сюресъёс тупатъянужъёс Шимучыръёс Удмуртия Эгра  